20061223

P6_TC1-COD(2005)0016

Az Európai Parlament álláspontja, amely első olvasatban 2006. december 12-én került elfogadásra a külföldi leányvállalatok felépítésére és tevékenységére vonatkozó közösségi statisztikákról szóló …/2007/EK európai parlamenti és tanácsi rendelet elfogadására tekintettel

(EGT-vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 285. cikke (1) bekezdésére,

tekintettel a Bizottság javaslatára,

tekintettel az Európai Központi Bankkal véleményére [1],

a Szerződés 251. cikkében megállapított eljárásnak megfelelően [2],

mivel:

(1) A külföldi leányvállalatok szerkezetére és az egész gazdaságban kifejtett tevékenységére vonatkozó rendszeres és jó minőségű közösségi statisztikák nélkülözhetetlenek a külföldi ellenőrzés alatt álló vállalkozások Európai Unió gazdaságára gyakorolt hatásának megfelelő értékeléséhez. Ez megkönnyítené a belső piac hatékonyságának figyelemmel kísérését, valamint a gazdaságok fokozatos integrációját is a globalizáció eredményeként. Ebben az összefüggésben a multinacionális vállalkozások játszanak vezető szerepet, de a kis- és középvállalkozások is érintettek lehetnek külföldi ellenőrzésben.

(2) A szolgáltatások kereskedelméről szóló általános egyezmény (GATS) és a szellemi tulajdonjogok kereskedelmi vonatkozásairól szóló megállapodás (TRIPs) végrehajtása és felülvizsgálata, valamint a további megállapodásokról folytatott jelenlegi és jövőbeli tárgyalások segítése érdekében rendelkezésre kell állniuk a megfelelő statisztikai adatoknak.

(3) A liberalizációs folyamat tekintetében a gazdasági, versenyügyi, a vállalkozási, a kutatási, a technikai fejlesztési valamint a foglalkoztatási politikák elkészítéséhez szükségesek a külföldi leányvállalatokra vonatkozó statisztikák ahhoz, hogy mérhetőek legyenek a külföldi ellenőrzésnek az egyes országokban és ágazatokban a foglalkoztatásra, a bérekre és a termelékenységre gyakorolt közvetlen és közvetett hatásai.

(4) A létező közösségi jogszabályok alapján biztosított, és a tagállamokban rendelkezésre álló adatok nem elégségesek, alkalmatlanok vagy nem eléggé összehasonlíthatóak ahhoz, hogy a Bizottság munkájának megbízható alapjául szolgáljanak.

(5) A 184/2005/EK rendelet [3] létrehozza a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikák rendszeres elkészítéséről szóló közös keretet. Mivel a fizetésimérleg-statisztikák csak részben fedik le a GATS-ban foglalt adatokat, elengedhetetlen, hogy rendszeresen készüljenek a külföldi leányvállalatokra vonatkozó részletes statisztikák.

(6) A vállalkozások szerkezeti statisztikáiról szóló, 1996. december 20-i 58/97/EK, Euratom tanácsi rendelet [4], valamint a közösségi termelési rendszer megfigyelésére és elemzésére szolgáló statisztikai egységekről szóló, 1993. március 15-i 696/93/EGK tanácsi rendelet [5] a Közösségben található vállalkozások szerkezetére és tevékenységére vonatkozó közösségi statisztikák összegyűjtésére, összeállítására, továbbítására és értékelésére szolgáló közös keretet hozott létre.

(7) A Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelettel [6] összhangban a nemzeti számlák összeállításához a külföldi leányvállalatokra vonatkozó, összehasonlítható, teljes és megbízható üzleti statisztikákra van szükség.

(8) A szolgáltatások nemzetközi kereskedelmére vonatkozó statisztikákról szóló ENSZ kézikönyv (Manual on Statistics of International Trade in Services of the United Nations), a Nemzetközi Valutaalap fizetésimérleg-kézikönyvének (Balance of Payments Manual) 5. kiadása, a Gazdasági Együttműködési és Fejlesztési Szervezet által kidolgozott, a közvetlen külföldi befektetések referenciadefiníciója (Benchmark Definition on foreign direct investment) és a gazdasági globalizáció mutatóinak kézikönyve (Handbook on Economic Globalisation Indicators) együttesen határozza meg a külföldi leányvállalatokra vonatkozó nemzetközi összehasonlítható statisztikák összeállításának általános szabályait.

(9) Egyes meghatározott közösségi statisztikák előállítása a közösségi statisztikákról szóló, 1997. február 17-i 322/97/EK tanácsi rendeletben [7] meghatározott szabályok alapján történik.

(10) Mivel e rendelet célját – nevezetesen a külföldi leányvállalatokra vonatkozó összehasonlítható statisztikák előállítását szolgáló közös statisztikai előírások létrehozását – a tagállamok nem tudják kielégítően megvalósítani és ezért az az intézkedés terjedelme és hatásai miatt közösségi szinten jobban megvalósítható, a Közösség a Szerződés 5. cikkében meghatározott szubszidiaritás elvének megfelelően intézkedéseket fogadhat el. Az e cikkben meghatározott arányosság elvének megfelelően ez a rendelet nem lépi túl az e célkitűzés eléréséhez szükséges mértéket.

(11) Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [8] összhangban kell elfogadni.

(12) Különösen hatáskört kell ruházni a Bizottságra az I. és II. mellékletben található fogalommeghatározások és a III. mellékletben szereplő részletezési szint módosítására, valamint az I. és II. melléklet ebből fakadó módosítására, a kísérleti tanulmányok eredményeinek alkalmazására, valamint a megfelelő közös minőségi előírásoknak és a minőségjelentések tartalmának és gyakoriságának meghatározására. Mivel ezek az intézkedések általános hatályúak, és nem alapvető új elemek hozzáadásával e rendelet nem alapvető elemeinek módosítására, illetve kiegészítésére irányulnak, azokat az 1999/468/EK határozat 5a. cikkében megállapított ellenőrzéssel történő szabályozási bizottsági eljárással összhangban kell elfogadni.

(13) A 89/382/EGK, Euratom tanácsi határozattal [9] létrehozott Statisztikai Programbizottsággal és a 2006/856/EK tanácsi határozattal [10] létrehozott monetáris, pénzügyi és fizetésimérleg-statisztikákkal foglalkozó bizottsággal konzultációt folytattak,

ELFOGADTA EZT A RENDELETET:

1. cikk

Tárgyi hatály

E rendelet létrehozza a külföldi leányvállalatok szerkezetére és tevékenységére vonatkozó közösségi statisztikák rendszeres előállításának közös keretét.

2. cikk

Fogalommeghatározások

E rendelet alkalmazásában a következő fogalom-meghatározásokat kell alkalmazni:

a) "Külföldi leányvállalat" olyan, az összeállítást készítő országban honos gazdasági egység, amely felett egy nem az összeállítást készítő országban honos szervezeti egység gyakorol ellenőrzést, illetve olyan, az összeállítást készítő országban nem honos gazdasági egység, amely felett egy az összeállítást készítő országban honos szervezeti egység gyakorol ellenőrzést.

b) "Ellenőrzés" egy gazdasági egység általános politikája meghatározásának képessége, szükség esetén a megfelelő ügyvezetők kiválasztásával. Ebben az értelemben "A" gazdasági egység akkor tekintendő "B" szervezeti egység által ellenőrzöttnek, ha "B" – akár közvetlenül vagy közvetve – ellenőrzi a részvényesek szavazati arányának vagy a részvényeknek több mint felét.

c) "Külföldi ellenőrzés" során az ellenőrzést gyakorló szervezeti egység nem abban az országban honos, mint ahol az a szervezeti egység honos, amely felett ellenőrzést gyakorol.

d) "Fióktelepek" külföldi ellenőrzés alatt álló gazdasági egységtől függő, önálló jogi személyiséggel nem rendelkező telep. Ezeket a 696/93/EGK rendelet melléklete B. szakaszának (Szervezeti egység/magyarázó megjegyzés) 3.f) pontja értelmében "kvázi tőkeegyesítő gazdasági egységnek" kell tekinteni.

e) "Külföldi leányvállalatokra vonatkozó statisztikák" a külföldi leányvállalatok átfogó tevékenységét leíró statisztikák.

f) "Külföldi leányvállalatokra vonatkozó belső statisztikák" olyan statisztikák, amelyek azon külföldi leányvállalatok tevékenységét írják le, amelyek az összeállítást készítő országban honos.

g) "Külföldi leányvállalatokra vonatkozó külső statisztikák" olyan statisztikák, amelyek külföldön működő azon külföldi leányvállalatok tevékenységét írják le, amelyek az összeállítást készítő országban honos szervezeti egység ellenőrzése alatt állnak.

h) "Külföldi leányvállalat végső ellenőrzését gyakorló szervezeti egység" az a szervezeti egység, amely felett a külföldi leányvállalat ellenőrzési láncolatában más szervezeti egység nem gyakorol ellenőrzést.

i) "Gazdasági egység", "telep" és "szervezeti egység" a 696/93/EGK rendeletben meghatározott jelentéssel rendelkezik.

3. cikk

Adatszolgáltatás

A tagállamok eljuttatják a Bizottságnak (Eurostatnak) a külföldi leányvállalatokra vonatkozó adatokat az I., II. és III. mellékletben említett mutatókra, gazdasági tevékenységek és földrajzi bontás szerint.

4. cikk

Adatforrások

(1) A tagállamok eleget téve a 6. cikkben említett minőségi feltételeknek, az általuk relevánsnak és megfelelőnek ítélt bármely forrás felhasználásával összegyűjthetik az e rendeletben előírt információkat.

(2) Az adatszolgáltatásra kötelezett természetes és jogi személyeknek a válaszadáskor be kell tartaniuk a tagállamokban az e rendelettel összhangban történő adatgyűjtésért felelős nemzeti intézmények által megállapított határidőket és meghatározásokat.

(3) Amennyiben az előírt adatok ésszerű költségráfordítás mellett nem gyűjthetők össze, a legmegbízhatóbb becslések – beleértve a nulla értékeket is – továbbíthatók.

5. cikk

Kísérleti tanulmányok

(1) A Bizottság programot állít össze olyan kísérleti tanulmányokra, amelyeket a 322/97/EK rendelet 2. cikke értelmében a nemzeti hatóságok készítenek el önkéntes alapon a külföldi leányvállalatok belső és külső statisztikáira vonatkozó további változókról és bontásokról.

(2) A kísérleti tanulmányok elkészítésére az adatgyűjtés helytállósága és megvalósíthatósága értékelése céljából kerül sor, tekintettel az adatok hozzáférhetőségéből fakadó előnyökre a statisztikai rendszer költségei és a vállalatokra nehezedő teher vonatkozásában.

(3) A kísérleti tanulmányokra vonatkozó bizottsági programnak összhangban kell lennie az I. és II. melléklettel.

(4) A kísérleti tanulmányok következtetései alapján a Bizottság a 10. cikk (3) bekezdésében említett ellenőrzéssel történő szabályozási bizottsági eljárással összhangban elfogadja a külföldi leányvállalatok belső és külső statisztikáival kapcsolatos szükséges végrehajtási intézkedéseket.

(5) A kísérleti tanulmányokat …-ig [] kell elkészíteni.

6. cikk

Minőségi előírások és jelentések

(1) A tagállamok minden szükséges intézkedést megtesznek a közös minőségi előírásoknak megfelelően továbbított adatok minőségének biztosítása érdekében.

(2) A tagállamok eljuttatják a Bizottságnak (Eurostatnak) a továbbított adatok minőségéről szóló jelentést (minőségjelentés).

(3) A közös minőségi előírásokat, valamint a minőségjelentések tartalmát és gyakoriságát a Bizottság állapítja meg a 10. cikk (3) bekezdésében említett ellenőrzéssel történő szabályozási bizottsági eljárással összhangban.

(4) A Bizottság értékeli a továbbított adatok minőségét.

7. cikk

Ajánlások kézikönyve

A Bizottság a tagállamokkal folytatott szoros együttműködésben közzéteszi az ajánlások kézikönyvét, amely fogalommeghatározásokat és az e rendeletnek megfelelően előállított közösségi statisztikákra vonatkozó kiegészítő útmutatót tartalmaz.

8. cikk

Ütemterv és eltérések

(1) A tagállamok az I. és II. mellékletben megállapított végrehajtási ütemterv alapján állítják össze az adatokat.

(2) Az átmeneti időszakban, amely nem haladhatja meg az I. és II mellékletben említett első referenciaévtől számított négy évet, a Bizottság a 10. cikk (2) bekezdésében foglalt szabályozási eljárás szerint, korlátozott időtartamra, eltéréseket engedélyezhet e rendelet rendelkezéseitől a tagállamok számára, amennyiben nemzeti rendszerük jelentős hozzáigazítást igényel.

9. cikk

Végrehajtási intézkedések

(1) Az e rendelet végrehajtására vonatkozó következő intézkedéseket a 10. cikk (2) bekezdésében említett szabályozási eljárásnak megfelelően kell elfogadni:

a) az eredmények tagállamok általi továbbítására vonatkozó alaki követelmények és eljárás megállapítása; valamint

b) eltérések engedélyezése a tagállamok számára a 8. cikk (2) bekezdése alapján, amennyiben nemzeti rendszerük jelentős hozzáigazítást igényel, beleértve a kísérleti tanulmányokból fakadó új követelményektől való eltérések engedélyezését is.

(2) A következő intézkedések célja e rendelet nem alapvető elemeinek módosítása, beleértve a nem alapvető elemekkel való kiegészítését is, amelyeket a 10. cikk (3) bekezdésében említett ellenőrzéssel történő szabályozási bizottsági eljárással kell elfogadni:

a) az I. és II. mellékletben szereplő fogalom-meghatározások és a III. mellékletben szereplő részletezési szint módosítása, valamint az I. és II. melléklet ebből fakadó módosításai;

b) az 5. cikk (4) bekezdése szerinti kísérleti tanulmányok eredményeinek alkalmazása; és

c) a közös minőségi előírásoknak, valamint a minőségjelentések tartalmának és időszakosságának meghatározása a 6. cikk (3) bekezdése szerint.

(3) Különös figyelmet kell fordítani azon elvre, hogy ezen intézkedések haszna meghaladja a ráfordított költségeket, valamint arra, hogy a tagállamokra vagy vállalkozásokra csak korlátozott mértékben rójanak további pénzügyi terheket.

10. cikk

A bizottság

(1) A Bizottságot a Statisztikai Programbizottság (továbbiakban "a bizottság") segíti.

(2) Az e bekezdésre történő hivatkozáskor az 1999/468/EK határozat 5. és 7. cikkét kell alkalmazni, 8. cikkének rendelkezéseire is figyelemmel.

Az 1999/468/EK határozat 5. cikkének (6) bekezdésében említett időtartam három hónap.

(3) Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, 8. cikkének rendelkezéseire is figyelemmel.

(4) Az Európai Központi Bank és a nemzeti központi bankok a bizottság ülésein megfigyelőként vehetnek részt.

11. cikk

Együttműködés a monetáris, pénzügyi és fizetésimérleg-statisztikákkal foglalkozó bizottsággal

E rendelet végrehajtása során a Bizottság kikérheti a monetáris, pénzügyi és fizetési-mérleg statisztikákkal foglalkozó bizottság véleményét, a bizottság hatáskörébe tartozó minden ügy tekintetében, különös tekintettel az adatok gyűjtését és statisztikai feldolgozását valamint az eredmények feldolgozását és továbbítását érintő gazdasági és műszaki fejlődéshez való igazításra.

12. cikk

A végrehajtásról szóló jelentés

A Bizottság e rendelet végrehajtásáról … []-ig jelentést nyújt be az Európai Parlamentnek és a Tanácsnak. A jelentés különösen:

a) értékeli az előállított statisztikák minőségét;

b) értékeli a Közösség, a tagállamok és az előállított statisztikák készítői és felhasználói számára keletkezett hasznokat a költségekhez viszonyítva;

c) értékeli a kísérleti tanulmányok elkészítésében való előrelépést és azok végrehajtását; és

d) meghatározza a kapott eredmények és a felmerült költségek fényében szükségesnek minősülő lehetséges javítások és módosítások területeit.

13. cikk

Hatálybalépés

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt …, …-án/én.

az Európai Parlament részéről

az elnök

a Tanács részéről

az elnök

[1] HL C 144., 2005.6.14., 14. o.

[2] Az Európai Parlament 2006. december 12-i álláspontja.

[3] HL L 35., 2005.2.8., 23. o. A 602/2006/EK bizottsági rendelettel (HL L 106., 2006.4.19., 10. o.) módosított rendelet.

[4] HL L 14., 1997.1.17., 1. o. A legutóbb az 1893/2006/EK európai parlamenti és tanácsi rendelettel (HL L 393., 2006.12.30., 1. o.) módosított rendelet.

[5] HL L 76., 1993.3.30., 1. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.

[6] HL L 310., 1996.11.30., 1. o. A legutóbb az 1267/2003/EK európai parlamenti és tanácsi rendelettel (HL L 180., 2003.7.18., 1. o.) módosított rendelet.

[7] HL L 52., 1997.2.22., 1. o. Az 1882/2003/EK rendelettel módosított rendelet.

[8] HL L 184., 1999.7.17., 23. o. Az 2006/512/EK határozattal (HL L 200., 2006.7.22., 11. o.) módosított határozat.

[9] HL L 181., 1989.6.28., 47. o.

[10] HL L 332., 2006.11.30., 21. o.

[] E rendelet hatálybalépésének időpontját követő három év.

[] E rendelet a hatálybalépésének időpontját követő öt év.

--------------------------------------------------

20061223

I. MELLÉKLET

KÖZÖS MODUL A KÜLFÖLDI LEÁNYVÁLLALATOKRA VONATKOZÓ BELSŐ STATISZTIKÁK TEKINTETÉBEN

1. SZAKASZ

Statisztikai egység

A statisztikai egységek a gazdasági egységek és minden fióktelepük, amely a 2. cikkben található fogalommeghatározások alapján külföldi ellenőrzés alatt áll. A fióktelepeket "kvázi gazdasági egységnek" kell tekinteni.

2. SZAKASZ

Mutatók

A vállalkozások szerkezeti statisztikái mutatóinak meghatározásáról szóló, 1998. december 17-i 2700/98/EK bizottsági rendelet [1] mellékletében meghatározott következő mutatókat kell összeállítani:

Kód | Cím |

11 11 0 | Gazdasági egységek száma |

12 11 0 | Árbevétel |

12 12 0 | Termelési érték |

12 15 0 | Tényezőköltségen számított hozzáadott érték |

13 11 0 | Termékek és szolgáltatások összes beszerzése |

13 12 0 | Változatlan formában történő újraeladás céljából beszerzett áruk és szolgáltatások |

13 31 0 | Személyi jellegű kifizetések |

15 11 0 | Bruttó tárgyi eszköz beruházások |

16 11 0 | Foglalkoztatottak száma |

22 11 0 | A szervezeten belüli összes K + F ráfordítás [**] |

22 12 0 | K + F tevékenységben foglalkoztatott összes létszám [**] |

Amennyiben a foglalkoztatottak száma nem hozzáférhető, helyette az alkalmazottak számát (16 13 0 kód) kell összegyűjteni.

A szervezeten belüli összes K + F ráfordítás (22 11 0 kód) mutatóit és a K + F tevékenységben foglalkoztatott összes létszám (22 12 0 kód) mutatóit csak a C, D, E és F NACE gazdasági ágban szereplő tevékenységek esetén kell összegyűjteni.

A J NACE gazdasági ág esetén csak a gazdasági egységek számát, az árbevételt [***] és a foglalkoztatottak számát (vagy helyette az alkalmazottak számát) kell összegyűjteni.

3. SZAKASZ

A részletezési szint

Az adatokat a "végső ellenőrzést gyakorló szervezeti egység" fogalmának megfelelően, a 2-IN szintű földrajzi bontást a III. fejezetben meghatározottak szerinti 3. szintű tevékenységi bontással és a 3. szintű földrajzi bontást az összes tevékenységgel kombinálva kell biztosítani.

4. SZAKASZ

Az első referenciaév és a gyakoriság

1. Az első referenciaév, amelyre vonatkozóan az éves statisztikákat össze kell állítani, az e rendelet hatálybalépésének naptári éve.

2. A tagállamok az ezt követő minden naptári évre vonatkozóan adatokat kell szolgáltatniuk.

3. A szervezeten belüli összes K + F ráfordítás (22 11 0 kód) mutatóira és a K + F tevékenységben foglalkoztatott összes létszámra (22 12 0 kód) vonatkozó adatokat először a 2007-es referenciaévben kell összegyűjteni.

5. SZAKASZ

Az eredmények továbbítása

Az eredményeket a referenciaév végétől számított 20 hónapon belül kell továbbítani.

6. SZAKASZ

Jelentések és kísérleti tanulmányok

1. A tagállamok eljuttatnak a Bizottságnak az e közös modul céljából összeállított statisztikai adatok fogalommeghatározásait, szerkezetét és hozzáférhetőségét tartalmazó jelentést.

2. Az e mellékletben található részletezési szintet illetően a Bizottság kísérleti tanulmányokat kezdeményez, amelyeket az e rendelet 5. cikkének megfelelően a 322/97/EK rendelet 2. cikke értelmében a nemzeti hatóságok készítenek el.

3. A kísérleti tanulmányokat abból a célból fogják elkészíteni, hogy értékeljék az adatok megszerzésének megvalósíthatóságát, figyelembe véve az adatok hozzáférhetősége által biztosított hasznokat, valamint az összegyűjtés költségét és a vállalkozások terheit.

4. A kísérleti tanulmányokat a következő mutatókra kell elkészíteni:

Kód | Cím |

| Termékek és szolgáltatások exportja |

Termékek és szolgáltatások importja |

Termékek és szolgáltatások csoporton belüli exportja |

Termékek és szolgáltatások csoporton belüli importja |

Az exportot, az importot, a csoporton belüli importot és csoporton belüli exportot termékekre és szolgáltatásokra kell bontani.

5. A kísérleti tanulmányok elkészítésének célja az is, hogy megvizsgálják a NACE M, N és O nemzetgazdasági ágba tartozó tevékenységekre vonatkozó adatok összegyűjtésének megvalósíthatóságát. Célja továbbá megvizsgálni a NACE G, H, I, K, M, N és O nemzetgazdasági ágba tartozó tevékenységekben érintett szervezetek szervezeten belüli összes K + F ráfordítására (22 11 0 kód) és a K + F tevékenységben foglalkoztatott összes létszámára (22 12 0 kód) vonatkozó adatok összegyűjtésének megvalósíthatóságát. A kísérleti tanulmányok további célja az adatoknak a 2. szakaszban meghatározott módon, a foglalkoztatottak száma alapján felállított létszám-kategóriák szerinti bontásának fontossága, megvalósíthatósága és költségeinek értékelése.

[1] HL L 344., 1998.12.18., 49. o. A legutóbb az 1670/2003/EK rendelettel (HL L 244., 2003.9.29., 74. o.) módosított rendelet.

[**] A 22 11 0 és a 22 12 0 változót minden második évben jelenteni kell. Amennyiben az árbevétel főösszege vagy a NACE 1.1. javított kiadás C–F. nemzetgazdasági ág valamelyik ágazatában alkalmazott személyek száma a tagállamban kevesebb, mint a közösségi főösszeg 1 %-a, a 22 11 0 és a 22 12 0 mutatóra vonatkozó statisztikák összegyűjtéséhez szükséges információt e rendelet céljából nem kell összegyűjteni.

[***] A NACE 1.1. javított kiadása 65. ágazatában az árbevételt termelési értékre kell cserélni.

--------------------------------------------------

20061223

II. MELLÉKLET

KÖZÖS MODUL A KÜLFÖLDI LEÁNYVÁLLALATOKRA VONATKOZÓ KÜLSŐ STATISZTIKÁK SZÁMÁRA

1. SZAKASZ

Statisztikai egység

A statisztikai egységek azon külföldi gazdasági egységek és azok fióktelepei, amelyek a 2. cikkben található fogalom-meghatározások alapján az összeállítást készítő országban honos szervezeti egység ellenőrzése alatt állnak. A fióktelepeket "kvázi gazdasági egységnek" kell tekinteni.

2. SZAKASZ

Mutatók

A 2700/98/EK rendelet mellékletében meghatározott következő mutatókat kell összeállítani:

Kód | Cím |

12 11 0 | Árbevétel |

16 11 0 | Foglalkoztatottak száma |

11 11 0 | Gazdasági egységek száma |

Amennyiben a foglalkoztatottak száma nem áll rendelkezésre, az alkalmazottak számát (kódja: 16 13 0) kell megadni.

3. SZAKASZ

A részletezési szint

Az adatokat a III. mellékletben meghatározott külföldi leányvállalatok helye szerinti országok, valamint tevékenységük alapján részletezve kell szolgáltatni. Az elhelyezkedés országai alapján és a tevékenység alapján történő részletezést a következőképpen kell kombinálni:

- a földrajzi bontás 1. szintje, kombinálva a tevékenység alapján történő bontás 2. szintjével,

- a földrajzi bontás 2-OUT szintje, kombinálva a tevékenység alapján történő bontás 1. szintjével,

- a földrajzi bontás 3. szintje, kombinálva az összes tevékenységre vonatkozó adatokkal.

4. SZAKASZ

Az első referenciaév és a gyakoriság

(1) Az első referenciaév, amelyre vonatkozóan az éves statisztikákat össze kell állítani, az e rendelet hatálybalépésének naptári éve.

(2) A tagállamok ezt követően minden naptári évre vonatkozóan biztosítják az adatokat.

5. SZAKASZ

Az eredmények továbbítása

Az eredményeket a referenciaév végétől számított 20 hónapon belül kell továbbítani.

6. SZAKASZ

Jelentések és kísérleti tanulmányok

(1) A tagállamok eljuttatnak a Bizottságnak az e közös modul céljából összeállított statisztikai adatok fogalommeghatározásait, szerkezetét és hozzáférhetőségét tartalmazó jelentést.

(2) Az e mellékletben található részletezési szintet illetően a Bizottság kísérleti tanulmányokat kezdeményez, amelyeket a 322/97/EK rendelet 2. cikke és e rendelet 5. cikke értelmében a nemzeti hatóságok készítenek el.

(3) A kísérleti tanulmányokat abból a célból fogják elkészíteni, hogy értékeljék az adatok megszerzésének megvalósíthatóságát, figyelembe véve az adatok hozzáférhetősége által biztosított hasznokat, valamint az összegyűjtés költségeit és a vállalkozások terheit.

(4) A kísérleti tanulmányokat a következő mutatók figyelembe vételével kell elkészíteni:

Kód | Cím |

13 31 0 | Személyi jellegű kifizetések |

16 11 0 | Termékek és szolgáltatások exportja |

11 11 0 | Termékek és szolgáltatások importja |

| Termékek és szolgáltatások csoporton belüli exportja |

| Termékek és szolgáltatások csoporton belüli importja |

12 15 0 | Tényezőköltségen számított hozzáadott érték |

15 11 0 | Bruttó tárgyi eszköz beruházások |

--------------------------------------------------

20061223

III. MELLÉKLET

A FÖLDRAJZI ÉS TEVÉKENYSÉG ALAPJÁN RÉSZLETEZETT INFORMÁCIÓK SZINTJEI

A földrajzi bontás szintjei | 1. szint | | 2-OUT szint (1. szint + 24 ország) |

V2 | EU-27-en kívül | V2 | EU-27-en kívül |

| | IS | Izland |

| | LI | Liechtenstein |

| | NO | Norvégia |

CH | Svájc | CH | Svájc |

| | HR | Horvátország |

RU | Orosz Föderáció | RU | Orosz Föderáció |

| | TR | Törökország |

| | EG | Egyiptom |

| | MA | Marokkó |

| | NG | Nigéria |

| | ZA | Dél-Afrika |

CA | Kanada | CA | Kanada |

US | Amerikai Egyesült Államok | US | Egyesült Államok |

| | MX | Mexikó |

| | AR | Argentína |

BR | Brazília | BR | Brazília |

| | CL | Chile |

| | UY | Uruguay |

| | VE | Venezuela |

| | IL | Izrael |

CN | Kína | CN | Kína |

HK | Hong Kong | HK | Hong Kong |

IN | India | IN | India |

| | ID | Indonézia |

JP | Japán | JP | Japán |

| | KR | Dél-Korea |

| | MY | Malajzia |

| | PH | Fülöp-szigetek |

| | SG | Szingapúr |

| | TW | Tajvan |

| | TH | Thaiföld |

| | AU | Ausztrália |

| | NZ | Új-Zéland |

Z8 | EU-27-en kívül, nem felosztott | Z8 | EU-27-en kívül, nem felosztott |

C4 | Off-shore pénzügyi központok | C4 | Off-shore pénzügyi központok |

Z7 | Több mint egy tagállam UCI [*]-ja által végzett egyenlő ellenőrzés | Z7 | Több mint egy tagállam UCI [*]-ja által végzett egyenlő ellenőrzés |

2-IN szint

A1 Világ összesen (mindenki, beleértve az adat-összeállítást végző országot is)

Z9 A világ többi országa (az adat-összeállítást végző ország kivételével)

A2 Az adat-összeállítást végző ország által ellenőrzött

V1 EU-27 (EU-27-en belül) az adat-összeállítást végző ország kivételével

BE Belgium

BG Bulgária

CZ Cseh Köztársaság

DK Dánia

DE Németország

EE Észtország

GR Görögország

ES Spanyolország

FR Franciaország

IE Írország

IT Olaszország

CY Ciprus

LV Lettország

LT Litvánia

LU Luxemburg

HU Magyarország

MT Málta

NL Hollandia

AT Ausztria

PL Lengyelország

PT Portugália

RO Románia

SI Szlovénia

SK Szlovákia

FI Finnország

SE Svédország

UK Egyesült Királyság

Z7 Több mint egy tagállam UCI-ja [**] által végzett egyenlő ellenőrzés

V2 EU-27-en kívül

AU Ausztrália

CA Kanada

CH Svájc

CN Kína

HK Hong Kong

IL Izrael

IS Izland

JP Japán

LI Liechtenstein

NO Norvégia

NZ Új-Zéland

RU Orosz Föderáció

TR Törökország

US Egyesült Államok

C4 Off-shore pénzügyi központok

Z8 EU-27-en kívül, nem felosztott

3. szint

AD | Andorra | EE | Észtország [****] | KZ | Kazahsztán | QA | Katar |

AE | Egyesült Arab Emirátusok | EG | Egyiptom | LA | Lao Népi Demokratikus Köztársaság | RO | Románia |

AF | Afganisztán | ER | Eritrea | LB | Libanon | RU | Orosz Föderáció |

AG | Antigua és Barbuda | ES | Spanyolország [****] | LC | Saint Lucia | RW | Ruanda |

AI | Anguilla | ET | Etiópia | LI | Liechtenstein | SA | Szaúd-Arábia |

AL | Albánia | FI | Finnország [****] | LK | Srí Lanka | SB | Salamon-szigetek |

AM | Örményország | FJ | Fidzsi-szigetek | LR | Libéria | SC | Seychelle-szigetek |

AN | Holland Antillák | FK | Falkland-szigetek (Malvin-szigetek) | LS | Lesotho | SD | Szudán |

AO | Angola | FM | Mikronéziai Szövetségi Államok | LT | Litvánia [****] | SE | Svédország [****] |

AQ | Antarktisz | FO | Feröer-szigetek | LU | Luxemburg [****] | SG | Szingapúr |

AR | Argentína | FR | Franciaország [****] | LV | Lettország [****] | SH | Szent Ilona |

AS | Amerikai Szamoa | GA | Gabon | LY | Líbiai Arab Szocialista Népi Közösség | SI | Szlovénia [****] |

AT | Ausztria [****] | GD | Grenada | MA | Marokkó | SK | Szlovákia [****] |

AU | Ausztrália | GE | Grúzia | MD | Moldovai Köztársaság | SL | Sierra Leone |

AW | Aruba | GG | Guernsey (hivatalos ISO 3166-1 országkód nincsen, kivételesen fenntartott kódelemek) | MG | Madagaszkár | SM | San Marino |

AZ | Azerbajdzsán | GH | Ghána | MH | Marshall-szigetek | SN | Szenegál |

BA | Bosznia és Hercegovina | GI | Gibraltár | MK [3] | Macedónia Volt Jugoszláv Köztársaság | SO | Szomália |

BB | Barbadosz | GL | Grönland | ML | Mali | SR | Suriname |

BD | Banglades | GM | Gambia | MM | Mianmar | ST | Sao Tome és Principe |

BE | Belgium [****] | GN | Guinea | MN | Mongólia | SV | El Salvador |

BF | Burkina Faso | GQ | Egyenlítői-Guinea | MO | Makaó | SY | Szíriai Arab Köztársaság |

BG | Bulgária | GR | Görögország [****] | MP | Északi-Mariana-szigetek | SZ | Szváziföld |

BH | Bahrein | GS | Dél-Georgia és a Déli-Sandwich-szigetek | MR | Mauritánia | TC | Turks- és Caicos-szigetek |

BI | Burundi | GT | Guatemala | MS | Montserrat | TD | Csád |

BJ | Benin | GU | Guam | MT | Málta [****] | TF | Francia Déli Területek |

BM | Bermuda | GW | Bissau-Guinea | MU | Mauritius | TG | Togo |

BN | Brunei Darussalam | GY | Guyana | MV | Maldív-szigetek | TH | Thaiföld |

BO | Bolívia | HK | Hong Kong | MW | Malawi | TJ | Tádzsikisztán |

BR | Brazília | HM | Heard-sziget és McDonald-szigetek | MX | Mexikó | TK | Tokelau |

BS | Bahamák | HN | Hondurasz | MY | Malajzia | TM | Türkmenisztán |

BT | Bhután | HR | Horvátország | MZ | Mozambik | TN | Tunézia |

BV | Bouvet-sziget | HT | Haiti | NA | Namíbia | TO | Tonga |

BW | Botswana | HU | Magyarország [****] | NC | Új-Kaledónia | TP | Kelet-Timor |

BY | Fehéroroszország | ID | Indonézia | NE | Niger | TR | Törökország |

BZ | Belize | IE | Írország [****] | NF | Norfolk-szigetek | TT | Trinidad és Tobago |

CA | Kanada | IL | Izrael | NG | Nigéria | TV | Tuvalu |

CC | Kókusz-szigetek | IM | Man-sziget (hivatalos ISO 3166-1 országkód nincsen, kivételesen fenntartott kódelemek) | NI | Nicaragua | TW | Tajvan, Kína tartománya |

CD | Kongói Demokratikus Köztársaság | IN | India | NL | Hollandia [****] | TZ | Tanzániai Egyesült Köztársaság |

CF | Közép-afrikai Köztársaság | IO | Brit indiai-óceáni terület | NO | Norvégia | UA | Ukrajna |

CG | Kongó | IQ | Irak | NP | Nepál | UG | Uganda |

CH | Svájc | IR | Iráni Iszlám Köztársaság | NR | Nauru | UK | Egyesült Királyság [****] |

CI | Elefántcsontpart | IS | Izland | NU | Niue | UM | Az Amerikai Egyesült Államok Külső Szigetei |

CK | Cook-szigetek | IT | Olaszország [****] | NZ | Új-Zéland | US | Egyesült Államok |

CL | Chile | JE | Jersey (hivatalos ISO 3166-1 országkód nincsen, kivételesen fenntartott kódelemek) | OM | Omán | UY | Uruguay |

CM | Kamerun | JM | Jamaica | PA | Panama | UZ | Üzbegisztán |

CN | Kína | JO | Jordánia | PE | Peru | VA | Apostoli Szentszék (Vatikáni Városállam) |

CO | Kolumbia | JP | Japán | PF | Francia Polinézia | VC | Saint Vincent és a Grenadine |

CR | Costa Rica | KE | Kenya | PG | Pápua Új-Guinea | VE | Venezuela |

CU | Kuba | KG | Kirgizisztán | PH | Fülöp-szigetek | VG | Brit Virgin-szigetek |

CV | Zöld-fok | KH | Kambodzsa | PK | Pakisztán | VI | Virgin-szigetek, USA |

CX | Karácsony-sziget | KI | Kiribati | PL | Lengyelország [****] | VN | Vietnám |

CY | Ciprus [****] | KM | Comore-szigetek | PN | Pitcairn- szigetek | VU | Vanuatu |

CZ | Cseh Köztársaság [****] | KN | Saint Kitts és Nevis | PS | Palesztin megszállt területek | WF | Wallis és Futuna |

DE | Németország [****] | KP | Koreai Népi Demokratikus Köztársaság (Észak-Korea) | PT | Portugália [****] | WS | Szamoa |

DJ | Dzsibuti | KR | Koreai Népi Demokratikus Köztársaság (Észak-Korea) | PW | Palau | YE | Jemen |

DK | Dánia [****] | KW | Kuwait | PY | Paraguay | | |

DM | Dominika | KY | Kajmán-szigetek | | | ZA | Dél-Afrika |

DO | Dominikai Köztársaság | | | | | ZM | Zambia |

DZ | Algéria | | | | | ZW | Zimbabwe |

EC | Ecuador | Z8 | EU-27-en kívül, nem felosztott | | | RS | Szerbia |

A2 | Az adat-összeállítást végző ország által ellenőrzött | Z7 | Több mint egy tagállam UCI-ja által végzett egyenlő ellenőrzés [*****] | | | ME | Montenegro |

A TEVÉKENYSÉG SZERINTI BONTÁS SZINTJEI

1. szint | 2. szint |

| NACE 1.1 javított kiadás [6] |

ÖSSZES TEVÉKENYSÉG | ÖSSZES TEVÉKENYSÉG | C–O nemzetgazdasági ág (az L kivételével) |

BÁNYÁSZAT ÉS KŐFEJTÉS | BÁNYÁSZAT | C nemzetgazdasági ág |

amelyben: | |

kőolaj- és földgázkitermelés | 11. ágazat |

FELDOLGOZÓIPAR | FELDOLGOZÓIPAR | D nemzetgazdasági ág |

Élelmiszer, ital, dohány gyártása | DA nemzetgazdasági alág |

Textília, textiláru gyártása | DB nemzetgazdasági alág |

Faipari gyártás, kiadói, nyomdai tevékenység, fafeldolgozás | DD és DE nemzetgazdasági alág |

ÖSSZESEN textil- és faipari tevékenységek | |

Kokszgyártás, kőolaj-feldolgozás, nukleáris fűtőanyag-gyártás | 23. ágazat |

Vegyi anyag, -termék gyártása | 24. ágazat |

Gumi, műanyag termék gyártása | 25. ágazat |

Kőolaj-, vegyipari, gumi és műanyag termékek gyártása | ÖSSZESEN kőolaj-, vegyipari, gumi és műanyag termékek gyártása | |

Fém alapanyag, fémfeldolgozási termék gyártása | DJ nemzetgazdasági alág |

Gép, berendezés gyártása | 29. ágazat |

ÖSSZESEN fémipari és gépipari termékek | |

Iroda, számítógépgyártás | 30. ágazat |

Híradástechnikai termék, készülék gyártása | 32. ágazat |

Iroda, számítógép, RTV, híradástechnikai készülékek | ÖSSZES iroda, számítógép, RTV, híradástechnikai készülékek | |

Járművek, egyéb járművek | Közúti járműgyártása | 34. ágazat |

Egyéb jármű gyártása | 35. ágazat |

ÖSSZESEN járművek, egyéb járművek | |

Máshova nem sorolt feldolgozóipar | |

VILLAMOSENERGIA, GÁZ-, GŐZ-, VÍZELLÁTÁS | VILLAMOSENERGIA, GÁZ-, GŐZ-, VÍZELLÁTÁS | E. nemzetgazdasági ág |

ÉPÍTŐIPAR | ÉPÍTŐIPAR | F nemzetgazdasági ág |

ÖSSZESEN SZOLGÁLTATÁSOK | ÖSSZESEN SZOLGÁLTATÁSOK | |

KERESKEDELEM, JAVÍTÁS | KERESKEDELEM, JAVÍTÁS | G nemzetgazdasági ág |

Járműkereskedelem, javítás, üzemanyag-kiskereskedelem | 50. ágazat |

Nagykereskedelem | 51. ágazat |

Kiskereskedelem | 52. ágazat |

SZÁLLÁSHELY-SZOLGÁLTATÁS, VENDÉGLÁTÁS | SZÁLLÁSHELY-SZOLGÁLTATÁS, VENDÉGLÁTÁS | H nemzetgazdasági ág |

SZÁLLÍTÁS, RAKTÁROZÁS, POSTA, TÁVKÖZLÉS | SZÁLLÍTÁS, RAKTÁROZÁS, POSTA, TÁVKÖZLÉS | I nemzetgazdasági ág |

Szállítás és raktározás | 60., 61., 62., 63. ágazat |

Szárazföldi; csővezetékes szállítás | 60. ágazat |

Vízi szállítás | 61. ágazat |

Légi szállítás | 62. ágazat |

Szállítást kiegészítő tevékenység, utazásszervezés | 63. ágazat |

Posta, távközlés | 64. ágazat |

Postai, futárpostai tevékenység | 64.1. alágazat |

Távközlés | 64.2. alágazat |

PÉNZÜGYI KÖZVETÍTÉS | PÉNZÜGYI KÖZVETÍTÉS | J. nemzetgazdasági ág |

Pénzügyi közvetítés | 65. ágazat |

Biztosítás | 66. ágazat |

Pénzügyi kiegészítő tevékenység | 67. ágazat |

INGATLANÜGYLETEK | K nemzetgazdasági ág, 70. ágazat |

KÖLCSÖNZÉS | K nemzetgazdasági ág, 71. ágazat |

SZÁMÍTÁSTECHNIKAI TEVÉKENYSÉG & RELATED ACT. | SZÁMÍTÁSTECHNIKAI TEVÉKENYSÉG | K nemzetgazdasági ág, 72. ágazat |

KUTATÁS, FEJLESZTÉS | KUTATÁS, FEJLESZTÉS | K nemzetgazdasági ág, 73. ágazat |

EGYÉB GAZDASÁGI SZOLGÁLTATÁS | EGYÉB GAZDASÁGI SZOLGÁLTATÁS | K. nemzetgazdasági ág, 74. ágazat |

Jogi, gazdasági tevékenység | 74.1. szakágazat |

Jogi tevékenység | 74.11. szakágazat |

Számviteli, szakértői tevékenység | 74.12. szakágazat |

Piac- és közvélemény-kutatás | 74.13. szakágazat |

Üzletviteli tanácsadás | 74.14. szakágazat |

Vagyonkezelés | 74.15. szakágazat |

Mérnöki tevékenység | 74.2. szakágazat |

Hirdetés | 74.4. szakágazat |

Máshova nem sorolt egyéb gazdasági tevékenységséget segítő szolgáltatás | 743., 745., 746., 747., 748. szakágazat |

SZÓRAKOZTATÁS, KULTÚRA, SPORT | OKTATÁS | M nemzetgazdasági ág |

EGÉSZSÉGÜGYI, SZOCIÁLIS ELLÁTÁS | N nemzetgazdasági ág |

EGYÉB KÖZÖSSÉGI SZEMÉLYI SZOLGÁLTATÁS | O nemzetgazdasági ág, 90. ágazat |

ÉRDEKKÉPVISELET | O nemzetgazdasági ág, 91. ágazat |

SZÓRAKOZTATÁS, KULTÚRA, SPORT | O nemzetgazdasági ág, 92. ágazat |

Film-, videogyártás, rádió-televízió műsorszolgáltatás, egyéb szórakoztatás | 921., 922., 923. alágazat |

Hírügynökségi tevékenység | 924. alágazat |

Könyvtári, levéltári, múzeumi, egyéb kulturális tevékenység | 925. alágazat |

Sporttevékenység és egyéb szabadidős tevékenység | 926., 927. alágazat |

EGYÉB SZOLGÁLTATÁS | O. nemzetgazdasági ág, 93. ágazat |

Nem felosztott | |

3. szint (NACE 1.1. javított kiadás) |

Tétel | Részletezés kötelező szintje |

Összes gazdasági tevékenység | C–K nemzetgazdasági ág |

Bányászat és kőfejtés | C nemzetgazdasági ág |

Feldolgozóipar | D nemzetgazdasági ág DA–DN minden nemzetgazdasági alág 15–37. minden ágazat |

Összesítések: |

Csúcstechnológia (HIT) Közepesen csúcstechnológia (MHT) Közepesen alacsony szintű technológia (MLT) Alacsony szintű technológia (LOT) | 24.4., 30., 32., 33., 35.3. 24. kivéve a 24.4., 29., 31., 34., 35.2., 35.4., 35.5. 23., 25–28., 35.1. 15–22., 36., 37. |

Villamosenergia-, gáz-, gőz-, vízellátás | E nemzetgazdasági ág Minden ágazat (40. és 41.) |

Építőipar | F nemzetgazdasági ág (45. ágazat) Minden alágazat (45.1–45.5.) |

Nagy és kiskereskedelem, gépjárművek, motorkerékpárok; fogyasztási cikkek javítása | G nemzetgazdasági ág Minden ágazat (50–52.) 50.1. + 50.2. + 50.3., 50.4., 50.5., 51.1–51.9. alágazat 52.1–52.7. alágazat |

Szálláshely-szolgáltatás, vendéglátás | H nemzetgazdasági ág (55. ágazat) 55.1–55.5. alágazat |

Szállítás, raktározás, posta, távközlés | I nemzetgazdasági ág Összes ágazat 60.1., 60.2., 60.3., 63.1. + 63.2., 63.3., 63.4., 64.1., 64.2. alágazat |

Pénzügyi közvetítés | J nemzetgazdasági ág Összes ágazat |

Ingatlanügyletek gazdasági szolgáltatás | K nemzetgazdasági ág 70. ágazat 71. ágazat, 71.1. + 71.2., 71.3. és 71.4. alágazat 72. ágazat, 72.1–72.6. alágazat 73. ágazat 74. ágazat, 74.1–74.4. és 74.5–74.8. összesítés |

[*] A külföldi leányvállalat végső ellenőrzését gyakorló szervezeti egység.

[**] A külföldi leányvállalat végső ellenőrzését gyakorló szervezeti egység.

[3] Ideiglenes kód, amely nem érinti az országnak a jelenleg az Egyesült Nemzetek Szervezetén belül folyó tárgyalások lezárást követően adandó végleges elnevezését.

[****] Csak a belső statisztika számára.

[*****] Külföldi leányvállalat végső ellenőrzését gyakorló szervezeti egység.

[6] Az Európai Közösségben a gazdasági tevékenységek statisztikai osztályozásáról szóló, 1990. október 9-i 3037/90/EGK tanácsi rendelet (HL L 293., 1990.10.24., 1. o.). A legutóbb az 1893/2006/EK rendelettel módosított rendelet.

--------------------------------------------------